

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

18 Δεκεμβρίου, 2021

**Δελτίο Τύπου 6**

**Βοήθεια σε ζεύγος για μεταφορά του βρέφους τους σε Νοσοκομείο**

 Βοήθεια σε ζεύγος που μετέφερε το βρέφος του σε Νοσοκομείο στη Λευκωσία, παρείχαν σήμερα το μεσημέρι, μέλη της Αστυνομίας, που βρίσκονταν σε καθήκον στον αυτοκινητόδρομο Λεμεσού-Λευκωσίας, όπου διακινείτο το ζεύγος με το όχημά τους.

 Το ζεύγος μετέφερε προς το Νοσοκομείο Αρχιεπίσκοπος Μακάριος ΙΙΙ, στη Λευκωσία, το δύο μηνών βρέφος τους που αντιμετώπιζε πρόβλημα υγείας, λίγο πριν τις 12.30 το μεσημέρι του Σαββάτου. Σε σημείο του αυτοκινητόδρομου, στο ύψος Μοσφιλωτής, όπου μέλη του Ουλαμού Πρόληψης Οδικών Δυστυχημάτων - ΟΠΟΔ, του Τμήματος Τροχαίας Αρχηγείου, διενεργούσαν έλεγχο τροχαίας, το ζεύγος σταμάτησε το όχημά του για να ζητήσει βοήθεια.

Αφού τα μέλη της Τροχαίας τους προσέγγισαν, το ζεύγος τους ανάφερε ότι μεταβαίνουν εσπευσμένα στο Νοσοκομείο λόγω ασθένειας του βρέφους τους, με τα μέλη της Αστυνομίας να συνοδεύουν με ασφάλεια το ζεύγος στη διαδρομή τους μέχρι το Νοσοκομείο.

Κλάδος Επικοινωνίας